section_heading: Srednji vijek
paragraph_text: Od vikinškoga doba, Skandinavci su Baltičko more nazivali Austmarr ('Istočno jezero'). 'Istočno more' pojavljuje se u srednjovjekovnoj sagi Heimskringla i Eystra sol pojavljuje se u rukopisu Sörla þáttr. Saxo Grammaticus zabilježio je u Gesta Danorum starije ime, Gandvik (-vik je staronordijski izraz za 'zaljev') što implicira da su ga Vikinzi ispravno smatrali ulazom u more. Drugi oblik imena, "Grandvik", potvrđen u barem jednome engleskom prijevodu Gesta Danorum, vjerojatno je pogrešno napisan.